
I. UURINGUST

Ajavahemikul 1-2. september 2003 a. viidi Tallinna linna volikogu kantselei töötajate seas läbi kümme intervjuud. Uuringu eesmärgiks oli välja selgitada vastajate arvuti kasutamise sagedus, oskused ja IT-alased vajadused.

Lisaks ankeedile kasutati iga vastaja puhul ka nn vabas vormis küsitlemist ja püüti minna kohati sügavuti konkreetselt tema probleemidesse. Selliselt läbiviidud intervjuude korral saab ka kümne vastaja põhjal teha teatud järeldusi.

Käesolev raport on jagatud kahte osasse – esimene annab koondi nn sügavuti minevast poolest ning teises osas on toodud sagedustabelid ankeedis olnud põhiküsimustele, sarnaselt 2003.a. juulis läbi viidud IT-uuringule.

II. SÜVENDATUD OSA JÄRELDUSED

I. Kas oleks mõttekas kaardistada iga linnavolikogu töötaja konkreetsed vajadused?
Linnavolikogu kantselei töötajatel on väga erinevad IT-alased vajadused. Osad neist kasutavad arvutit mõne üksiku funktsiooni tarvis, teised kasutavad arvutit pea kogu tööaja. Konkreetse kasutaja spetsiifiliste probleemide väljatoomiseks ei piisa anonüümsest küsitlusest. Iga konkreetse töötaja tarkvara, riistavara ja arvutialase koolituse vajadused tuleks kaardistada lähtuvalt tema tööülesannetest. Hetkel vajavad mitmed töötajad kas riistvara või tarkvara täiendamist ja samas on töötajaid, kelle arvutis on programme, mida nad ei kasuta. Kas viimasel juhul on mõttekas tasuda litsentsi eest?

Näited spetsiifilistest probleemidest: vastaja ei saa või ei oska avada oma arvutis zip-faile ja on pidanud korduvalt kohale kutsuma IT-spetsi, et viimane aitaks tal seda teha. Samas enamikul vastajatest ei ole olnud vajadust zip-faili avada või on neil juba arvutis tarkvara, mis seda teha võimaldab. 

“Silmad väsivad selle arvutiga tööd tehes. Koduse arvutiga töötades seda pole.” Ekraani pilt tundus arvutil tumedam kui toa üldine valgusfoon. Ekraani vilumissagedus?

“Mina vajaksin Acrobat Distillerit”.

“Arvuti on aeglane”.

“Desktopist kustub fail või ikoon ja siis mõne aja pärast ilmub tagasi. Teistel on ka selline probleem”.

“Kettaseade ei loe kõiki CD-sid”

“Oleks vaja mälupulka”

“Oleks vaja eri keelte spellereid”.
Kaardistamisel peaks olema ettevaatlik, sest osad vastajad, eriti vanemapoolsed, kardavad kaotada oma töökohta seoses sellega, kui peaks ilmsiks tulema nende oskamatus arvutit piisaval määral kasutada. Samuti peaks arvestama sellega, et eri inimesed julgevad oma soove avaldada erineval määral – ühed nõuavad rohkem kui nende tööks vajalik; teised ei julge hädavajalikustki mainida. Võimalik lahendus oleks kasutada kaardistamisel väliste spetsialistide, näiteks Saar Poll-i , abi.

II. IT-alase teenindusega ollakse rahul

Linnavolikogu töötajad on väga rahul Makato Eesti OÜ teenindusega. Eriti on nad rahul IT-spetsialistide vastutulelikkusega ja telefoni teel abi saamise kiirusega. Mõnedel juhtudel on probleemiks see, et Makato spetsialistid ei saa tulla koha peale piisava kiirusega (n siis kui nad mõnel teisel objektil on). Üks võimalik lahend võiks olla see, et volikogu hoones on kas iga päev või teatud päevadel IT-spetsialist.

Samuti väärib kiitmist Makato spetsialistide selgitav töö – arvutikasutajatele püütakse selgitada olnud probleemi olemust temale arusaadavas keeles.

Mõõdetud tulemuslikkus ja arusaadavus said valdavalt hindeks väga hea. Kättesaadavus ja probleemilahendamise kiirus osadel juhtudel ka hinded hea ja rahuldav.

III. Probleemid internetiühendusega ja MS Outlookiga
Enamuse vastajate ühine ja kõige levinum probleem on seotud internetiühenduse puudumisega ja sellega seonduvalt pole töötajatel võimalik kasutada ka MS Outlooki. Infovahetus - kirjade saatmine ja vastuvõtmine on osade töötajate põhitegevus ja netiühenduse puudumine põhjustab tööseisakuid. Samuti on vaja osadel töötajatel ligi pääseda oma kollegi päevaplaanile, mida ei saa samuti ilma netiühenduseta teha.

Töötajate kirjad jäävad hetkel serverisse ja neid ei laeta alla töökoha arvutisse. Seega ei ole võimalik juba saadud kirjasid ilma netiühenduseta pärastpoole uuesti lugeda ja saadud infot töödelda. Kas oleks mõistlik luua süsteem, kus töötajad saavad kirjad oma arvutisse laadida ja samas jääks need vajadusel paralleelselt ka serverisse (n IMAP)? Või peaks töötajatele jagama lisateavet Outlooki ja meilide kasutamise kohta?

Mõnedel töötajatel on probleemid ka meilboksi suurusega (50MB). Meilide laadimine töökohaarvutisse lahendaks teatud juhtudel ka selle probleemi.

Mis põhjustab sagedased internetiühenduse katkestused?

IV. Programmidest
Spetsialistid võiksid üle vaadata töötaja tööülesanded ja sellest lähtuvalt koostada programmide paketi, mida töötaja vajab. Töötajal ei pruugi olla ülevaadet programmidest, mis tema tööd efektiivsemaks muudaks (n ftp-programm, piltide katalogiseerimise programm, failide pakkimis-programm, sõnaraamat jne).

Samas peaks olema töötajal õigus oma sõna sekka öelda, millist programmi ta vajab. Hetkel otsustab vajalike programmide nimistu kantseleiülem?

V. Koolitusest
Osadele töötajatele sobiks arvutikoolitus, mis toimuks peale tööpäeva lõppu, sest nende tööülesanded ei võimalda olla ära poolt või tervet tööpäeva. 

Kõige enam sooviti koolitust MS PowerPointi kasutamiseks. Osad soovisid end täiendada ka Outlooki, Exceli, joonistusprogrammide, Accessi jms. Koolituse vastu polnud keegi, kuid kuskil jookseb ilmselt optimaalne piir töötaja vajaduste ja soovide vahel. Joonistusprogrammi n soovis töötaja tundma õppida isiklikel eesmärkidel. Exceli puhul mainis mitu vastajat, et nad on saanud vastavat koolitust, kuid kuna enamusi funktsioone nad ei kasuta, siis need ununevad.

VI. Windows-keskkond
Nagu paljudes teistes organisatsioonides, oskavad linnavolikogu töötajad vähemal või rohkemal määral kasutada töö tegemiseks vajalikke programme (n MS Word, MS Excel, jne). Samas peaks välja selgitama, mil määral võiks neile olla kasulik platvormi – Windows-i – käskude ja nippide õpetamine. Intervjuudest selgus, et mitmed probleemid tulenevad just Windowsi puudulikust tundmisest.

Sama kursuse raames võiks neile anda mõned põhilised näpunäited sagedamini esinevate arvutivigade puhul toimimiseks. Siinjuures tuleks arvestada, et kõik töötajad ei soovi sellist õpet ja ootavad, et IT-spetsid taoliste probleemidega tegelevad, teised aga oleksid taolise õppe üle rõõmsad. Võtab ju IT-spetsi kutsumine oma ajakulu ja “alati ei tihka kutsuda ka”.

VII. MS PowerPoint – vajalik või mitte?
Kõige enam soovisid vastajad täiendada oma PowerPointi alaseid oskusi. Teema täpsemal käsitlemisel selgus, et osad töötajad ei vaja oma töös PowerPointi või vajavad seda väga harva. Kas viimaseid on mõttekas koolitada?

Näiteks: “Mul on PowerPoint arvutis. Mis see on? Võiks ju saada selle kohta koolitust.”

Samas on osad töötajad ise õppinud PowerPointi kasutama ja vajaksid antud programmi kohast koolitust.

VIII. Probleemid Aktali ja Postipoisiga
Kas need tulenevad programmi puudulikkusest või sellest et programmi ei osata kasutada?

a. Programm ei näita kõiki lubatud ja vajalikke kirjeid

b. Üleminekul Aktalist Postipoissi sulgeb programm ennast ja küsib uuesti parooli – ebamugav

c. Programm paneb blanketile andmeid valesti

d. Süsteem püsib usaldusel. Paroolid ei tohiks olla tuletatavad.

IX. Kõige suurem arvutialane probleem oli hiljutine viirus
Kümnest vastajast viis nimetasid suurimaks probleemiks hiljutist viirust. Neli vastajat tõid probleemina esile programmide tõrked ja paralleelselt mainisid lisaks veel viirust.

X. Osad linnavolikogu töötajad vajavad volikogu töö kuulamiseks kõlareid.

Siinjuures peaks aga vaatama igat konkreetset juhtumit eraldi. Üksikud töötajad soovisid kuulata ka raadiot arvuti kaudu.

XI. Majast väljasaadetavad failid ei jõua alati adressaadini
Vastajate arvates võiks tulla saatja arvutisse veateade juhul kui meil ei jõua kohale.

III. SAGEDUSTABELID

[image: image18.wmf]K14. Viimased arvutikasutamisega

seonduvad tõsisemad probleemid.

[image: image19.wmf]K15. Kuivõrd palju häirivad arvutikasutamisega

seonduvad probleemid Teie üldist töö tegemist?

[image: image20.wmf]K16. Kuidas on muutunud olukord infotehnoloogia

kasutamisega Teie töökohas viimase poole aasta

jooksul?

[image: image21.wmf]K17. Milliseid infotehnoloogiaalaseid võimalusi ja

teenuseid võiks Teil veel olla võimalik kasutada?

2

20,0%

2

20,0%

5

50,0%

5

50,0%

3

30,0%

3

30,0%

10

100,0%

10

100,0%

kuni 30 aastat

30-44 aastat

45 ja vanem

Vanus

VASTAJAID KOKKU

Arv

%

KÕIK

VASTAJAD

Arv

%

Naine

Sugu

©SAAR POLL, IT-UURING JUULI 2003


[image: image24.wmf]D3. Ametiasutus

[image: image25.wmf]D4. Kui kaua Te olete Tallinna Linna süsteemis

töötanud?

[image: image26.wmf]D4. Kui kaua Te olete Tallinna Linna

süsteemis töötanud (keskmine)?

